  Майя Бывальцева 2020-тӥ арлэн нырысетӥ палараз Удмуртиысь гурт возёс федерал но улосвыл коньдэтъёсысь 988 миллион 740 сюрс манет кун юрттэт басьтӥз. Со арлы чакламлэсь 36 процентэз луэ, ивортэ элькунысь гурт возёсъя но сиён-юонъя министерстволэн пресс-службаез. Туннэ нуналлы ӟечлыко кидыс будэтон удысъя вань субсидиосты 150 возёсъёс басьтӥзы, со 19 миллион 400 сюрс манет. Йӧллы субсидиос 91 процентэз вуттэмын. Возёсъёс 738 миллион 300 сюрс манет басьтӥзы ни. Ӟеч выжыысь сюро таза пудо басьтэм понна возёсъёслы 72 миллион 700 сюрс манет берыктӥзы. Будосъёс будэтон ӧрын герӟамтэ юрттэт 69 процентлы висъямын. 2020-тӥ арын сое етӥн, бакча сиёнъёс но картофка будэтӥсьёс басьто. Субсидиосты оглом даслэсь трос ӧръёсъя висъяло 25-тӥ инвожое гурт возхёс техника басьтыны субсидиослы куриськонъёсты кутыны кутскизы. Туэ, кылем арын сямен ик, со понна 101 миллион 300 сюрс манет чакламын. 3-тӥ пӧсьтолэзе Удмуртиысь гурт возёсъя но сиён-юонъя министерство гидъёсты пуктон но выльдон но тӥрлык басьтон ӧръя куриськонъёсты возьма. Элькун коньдэтысь 150 миллион 600 сюрс манет висъямын. Кылем арен ӵошатыса, со 56 миллион 400 сюрс манетлы тросгес. Тодэ вайытом, 2020-тӥ арын Удмуртиын 630 сюрс тонна ю тысь люканы но 870 сюрс тонна йӧл кыскыны чаклало.  Тегъёс: Ижкар Удмуртия гуртвозёс юрттэт коньдон 100ар  